
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL INTEGRALIOS PAGALBOS TEIKIMO PARTNERIŲ ATRANKOS TVARKOS APRAŠO PATVIRTINIMO IR KOMISIJOS SUDARYMO 

2022 m. rugsėjo    d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Integralios pagalbos plėtros 2022–2029 metų veiksmų plano, patvirtinto Lietuvos Respublikos socialinės apsaugos ir darbo ministro 2022 m. rugpjūčio 24 d. įsakymu Nr. A1-552 „Dėl integralios pagalbos plėtros 2022–2029 metų veiksmų plano patvirtinimo“, 12 punktu:
1. Tvirtinu Integralios pagalbos teikimo partnerių atrankos tvarkos aprašą (pridedama).
2. Sudarau Integralios pagalbos teikimo partnerių atrankos komisiją:
	Redas Juškaitis – Šakių rajono savivaldybės administracijos direktoriaus pavaduotojas, (komisijos pirmininkas),
	Daiva Pilypaitytė – Šakių rajono savivaldybės administracijos Socialinės paramos skyriaus vedėja (komisijos pirmininko pavaduotoja), 
	Edita Macevičiūtė-Orentienė – Šakių rajono savivaldybės administracijos Socialinės paramos skyriaus vyresnioji specialistė,
	Justė Kazlauskaitė – Šakių rajono savivaldybės administracijos Socialinės paramos skyriaus specialistė (komisijos sekretorė),
	Jūratė Šneideraitienė – Šakių rajono savivaldybės administracijos Teisės, personalo ir civilinės metrikacijos skyriaus vedėja.
3. Pavedu paskelbti šį įsakymą Šakių rajono savivaldybės interneto svetainėje www.sakiai.lt ir Teisės aktų registre. 
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

	


		
Administracijos direktorius							      Dainius Grincevičius

Socialinės paramos skyriaus specialistė

